open-index/open-wikipedia-markdown huggingface dataset:
Ինես Ֆունգ

**Ինես Ֆունգ** (, ), ամերիկացի կլիմայագետ։ ԱՄՆ գիտությունների ազգային ակադեմիայի (2001), Ամերիկյան փիլիսոփայական ընկերության (2014), Սինիկի Թայվանյան ակադեմիայի (2010), Լոնդոնի թագավորական ընկերության անդամ (2019), Բերկլիի Կալիֆոռնիայի համալսարանի պրոֆեսոր։

## Կենսագրություն
Մասաչուսեթսի տեխնոլոգիական ինստիտուտում ստացել է կիրառական մաթեմատիկայի բակալավրի աստիճան՝ հիդրոդինամիկայի մասնագիտությամբ (1971), իսկ  Մասաչուսեթսի տեխնոլոգիական ինստիտուտից ստացել է օդերևութաբանական գիտությունների դոկտորի աստիճան (1977, *Jule Gregory Charney* ուսումնասիրությունների գիտական  ղեկավար)։ *NASA*-ի Գոդդարդի տիեզերական թռիչքային կենտրոնում եղել է գիտական աշխատանքների ղեկավար։ Համագործակցել է *[[NASA]]*-ի Գոդդարդի տիեզերական հետազոտությունների ինստիտուտի, *Lamont–Doherty Earth Observatory* Կոլումբիայի համալսարանի և Կանադայի Վիկտորիանական համալսարանի հետ։ 1998 թվականից դասավանդում է Բերկլիում Կալիֆոռնիայի համալսարանում, այստեղ ընդունվել է որպես Բերկլիի մթնոլորտային գիտությունների կենտրոնի հիմնադիր-տնօրեն, ներկայումս մթնոլորտային գիտությունների պրոֆեսոր է, նա նաև Բերկլիի շրջակա միջավայրի ինստիտուտի (*Berkeley Institute of the Environment*) գործադիր տնօրենն է։ Համարվում է Կլիմայական փոփոխությունների միջպետական փորձագիտական խմբի զեկույցների հեղինակը։

2012 թվականից Ազգային գիտական խորհրդի անդամ է։ Հանդիսանում է նաև Ամերիկյան օդերևութաբանական ընկերության, Ամերիկյան երկրաֆիզիկական միության (1996), Ամերիկյան արվեստների և գիտությունների ակադեմիայի անդամ։ Ամուսինը` *Jim Bishop*-ը, օվկիանոսագետ է։ Վերջին տարիներին Ինես Ֆունգը սիրում էր ջութակը նվագել։

## Պարգևներ
Պարգևատրվել է *NASA*-ի *Exceptional Scientific Achievement Medal*-ով (1989), Ամերիկյան երկրաֆիզիկական միության Ռոջեր Ռովելլի մեդալով (2004), Ամերիկյան օդերևութաբանական ընկերության *Carl-Gustaf Rossby Research Medal*–ով (2019) և այլ մեդալներով։ 
* Մթնոլորտային հետազոտությունների ազգային կենտրոնի կլիմայի համակարգի մոդելի վաստակավոր նվաճման մրցանակ, 2007
* Գիտական ամերիկացի 50 մրցանակ, 2005
* Ռոջեր Ռվելլի մեդալ, Ամերիկյան երկրաֆիզիկական միություն, 2004
*2002 Գլոբալ գիտական փոփոխությունների բնագավառում Հենրի Վ. Քենդալի հիշատակի լսարան, Մասաչուսեթսի տեխնոլոգիական ինստիտուտ
*1997-2002 ՆԱՍԱ-ի Գոդդարդի ավագ գիտաշխատող
*1991 Օվկիանոսի և մթնոլորտի ազգային վարչակազմի հեղինակավոր մրցանակ
*1990-1997 ՆԱՍԱ-ի Գոդարդի տիեզերական ուսումնասիրությունների ինստիտուտի առավել արժեքավոր մրցանակ
*1989 ՆԱՍԱ-ի բացառիկ գիտական նվաճումների մեդալ
*1987-1993 ՆԱՍԱ-ի Գոդդար տիեզերական ուսումնասիրությունների ինստիտուտի գործընկերների մրցանակ
*1977 C.G. Ռոսբիի մրցանակ տարվա ակնառու թեզի համար, Մասաչուսեթսի տեխնոլոգիական ինստիտուտի օդերևութաբանության ֆակուլտետ

## Ծանոթագրություններ

## Արտաքին հղումներ
*Inez Fung's website 
* 

Կատեգորիա:Ամերիկացի կլիմայագետներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի կին գիտնականներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Ամերիկացի գիտնականներ
Կատեգորիա:Լոնդոնի թագավորական ընկերության անդամներ
I Need a Doctor

**«I Need a Doctor»** (), ամերիկացի ռեփեր Dr. Dre-ի երկրորդ պաշտոնական սինգլը նրա երրորդ` «Detox» ալբոմից։ Երգի ձայնագրությանը մասնակցել են նաև ռեփեր Էմինեմը և երգչուհի Սկայլար Գրեյը։

## Ստեղծման պատմություն
Երգի պաշտոնական տարբերակի պրեմիերան կատարվել է Dr․ Dre-ի պաշտոնական կայքի միջոցով։ Երգի պրոդյուսերը Ալեքս դա Քիդն է, որը հայտնի է «Castle Walls» (ռեփեր T.I.-ի համար), «Massive Attack» (Նիքի Մինաժի համար) երգերի և «Airplanes» և «Love the Way You Lie» միջազգային հիթերի շնորհիվ։

«MTV» հեռուստաալիքին տված հարցազրույցի ժամանակ Ալեքսը պատմել է Dr. Dre-ի հետ աշխատանքից ստացած տպավորությունների մասին․ 
Երգը բաղկացած է երեք հատվածից։ Առաջին երկուսը կարդում է Էմինեմը։ Նա շնորհակալություն է հայտնում իր ուսուցչին գործունեության սկզբում իրեն վստահելու և մեր օրերում փառքը վերադարձնելիս իրեն օգնելու համար։ Երրորդ հատվածն արդեն կարդացել է հենց ինքը՝ Dr. Dre-ն, որտեղ նա շնորհակալություն է հայտնում Էմինեմին դժվար օրերին իրեն չլքելու համար։ Dre-ն նաև երգի մեջ ասում է, որ «Սև երաժշտությունը բարձրացրել է սպիտակ տղան»։

## Երաժշտական տեսահոլովակ
Երգի հիման վրա նկարահանվել է նաև տեսահոլովակ։ Ռեժիսորը «Սպառնալիք հասարակությանը», «Դժոխքից», «Եղիայի գիրքը» ֆիլմերի և «Հպում չարիքին» սերիալի բեմադրող Ալեն Հյուզն է։ Պրեմիերան կայացել է 2011 թվականի փետրվարի 24-ին։ Տեսանյութը պատրաստված է կինեմատոգրաֆիկ եղանակով։ Ներածության մեջ դոկտոր Դրեն կանգնած է ժայռի վրա և նայում է ծովին, այնուհետև նստում է ֆերրարին և սլանում ավտոճանապարհի երկայնքով։ Այս ամբողջ ընթացքում ցուցադրվում են ֆլեշբեքեր Dre-ի նախկին կյանքից, ինչպես նաև «Without Me» տեսահոլովակից։ Հանկարծ դժբախտ պատահար է տեղի ունենում, և Dre հայտնվում է հիվանդանոցում։ Էմինեմը կարդում է իր հատվածները կաթիլային ընդունող Dre-ի դիմաց։ Գրեյի կրկներգը երգում է հրեշտակը, որը հոլոգրաֆիկ ձևով հայտնվում է հերոսների գլխավերևում (կերպարը պատրաստված է «300 սպարտացիները» ֆիլմի պատգամախոսի ոճով)։ Գրեյը նկարահանվել է բժիշկներից մեկի կերպարում, ինչպես Ալեքս Դա Քիդը։ Վերջապես Dre-ն գիտակցության է գալիս, վերականգնվում և այցելում Էրիկ Ռայթի գերեզմանին։ Վերջինս ավելի հայտնի էր որպես ռեփեր Իզի Ի, որը սկսել է Dre-ի երաժշտական գործունեությունը՝ հիմնադրելով N.W.A-ը, և անդամակցել դրան Այս Քյուբի, Էմ Սի Ռենի և DJ Yella-ի հետ։

## Երգի ներկայացումներ
«I Need a Doctor» երգը հնչել է 2011 թվականի «Գրեմմի» մրցանակաբաշխության ժամանակ՝ «Love the Way You Lie» երգի երկրորդ մասի հետ միասին։ Կատարմանը մասնակցել են Էմինեմը, Սքայլար Գրեյը, Dr. Dre-ն, Ռիհաննան, Ադամ Լևինը և Maroon 5 խմբի ֆրոնթմենը։

## Քննադատական ակնարկներ
Երգը քննադատների կողմից հիմնականում արժանացել է դրական գնահատականների։ «Digital Spy»-ի սյունակագիր Նիք Լևինը երգը գնահատել է հինգից հինգ աստղով՝ բարձր գնահատելով պրոդյուսեր Ալեքս դա Քիդի ոճը, Էմինեմի և Dre-ի հատվածները (նրանք, ըստ նրա, «բարձրացնում են երգի մակարդակը շատ լավից մինչև գերազանցի»)։

## Դիրք շքերթներում

## Ծանոթագրություններ

Կատեգորիա:2011 երգեր
Կատեգորիա:2011 սինգլներ
Չինական ոզնի

**Չինական ոզնի** կամ  **Հարավչինական ոզնի** կամ **Հյուգոյի ոզնի** () տափաստանային ոզնիների ցեղի տեսակ, տարածված է Չինաստանի Դեմոկրատական Հանրապետության կենտրոնական շրջաններում։ Ոզնու այս տեսակը նախընտրում է բաց տարածքներ, բայց երբեմն մտնում է անտառներ՝ գնալով նախալեռների մոտ կամ գետի հովիտների երկայնքով։ Այս տիպի բնորոշ առանձնահատկությունն է գլխի վրա ասեղի ծածկույթի թերզարգացումը։ Նաև, ի տարբերություն ոզնիների այլ տեսակների մեծամասնության, չինական ոզնին վարում է ցերեկային կենսակերպ և ցերեկային ժամերին է փնտրում իր սնունդը։ Իր տեսակաների հեռավորության պատճառով այս տեսակը իրական ոզնիների ամենաանբացատրելի տեսակներից մեկն է։

Բնության պահպանության միջազգային միությունը ոզնու այս տեսակը ներառել է Հատուկ պահպանության մեջ՝ որպես խոցելի տեսակ։

## Ծանոթագրություններ

Կատեգորիա:Ասիայի կաթնասուններ
Կատեգորիա:Կաթնասուններ
Կատեգորիա:Ոզնիներ
Կատեգորիա:Չինաստանի էնդեմիկ կենդանիներ
Կատեգորիա:Քորդավորներ
Ֆրանսուազա Բարե-Սինուսի

**Ֆրանսուազա Բարե-Սինուսի** ( ;  ֆրանսիացի մանրէաբան, 2008 թվականին բժշկության և ֆիզիոլոգիայի բնագավառի նոբելյան մրցանակակիր, մրցանակը նա կիսել է Հարալդ ցուր Հաուզենի և Լյուկ Մոնտանիեի հետ։ Վերջինի ղեկավարությամբ  1983 թվականին մասնակցել է ՄԻԱՎ ռետրովիրուսի  բացահայտմանը, որը մարդու մոտ հանգեցնում է ՁԻԱՀ-ի։ Ֆրանսիայի Գիտությունների Ակադեմիայի անդամ է, ԱՄՆ  ազգային բժշկական ակադեմիայի արտասահմանյան անդամ): Պաստերի համալսարանի աշխատակից, պատվավոր բժիշկ։

## Ծանոթագրություններ

## Արտաքին հղումներ
* Нобелевскую премию по физиологии и медицине получили немец и двое французов: за открытие вирусов, вызывающих рак и ВИЧ
* PROFILE: Luc Montagnier, Francoise Barre-Sinoussi — AIDS pioneers
* Institut Pasteur — Unité de Régulation des Infections Rétrovirales
* Abstract of paper describing the discovery of HIV
* Press release from the Karolinska Institutet

Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ֆրանսիացի նոբելյան մրցանակակիրներ
Կատեգորիա:Ֆրանսիացի կին կենսաբաններ
Կատեգորիա:Պատվո լեգեոնի շքանշանի սպաներ
Կատեգորիա:Պատվո լեգեոնի շքանշանի կոմանդորներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի բժիշկներ
Կատեգորիա:Ֆրանսիացի կին գիտնականներ
Կատեգորիա:Ֆրանսիացի մանրէաբաններ
Կատեգորիա:Կին վիրուսաբաններ
Կատեգորիա:Նոբելյան մրցանակի կին դափնեկիրներ
Մանուշի Չխիլար

**Մանուշի Չխիլար**  հնդիկ մոդել։ Միսս  աշխարհ 2017  մրցույթի հաղթող։ Չխիլարը վեցերորդ հնդիկ մասնակիցն է, ով հաղթել է  «Միսս աշխարհ» մրցույթում։

## Կենսագրություն
Չխիլարը ծնվել է Խարյանա նահանգում՝ ջատ էթնիկ խմբի պատկանող ընտանիքում։ Հայրը՝ բժիշկ Միտրա Բեու Չիխլարը  պաշտպանական հետազոտությունների կազմակերպության գիտնական է, մայրը՝ բժիշկ Նիլեմ Չիխլարը, մարդկային վարքագծի և հարակից գիտությունների ինստիտուտի  նյարդային համակարգի բիոքիմիայի բաժնի տնօրեն և բժիշկ է։

Չիխլարը սովորել է Նյու Դելիի  սուրբ Ֆոմայի դպրոցում։ Հանդիսանում է Սոնիպատի կանանց  բժշկական քոլեջի ուսանողուհի։ Տարված է  կուչիպուդի պարատեսակով։

## Միսս աշխարհ 2017
Մանուշի Չխիլարը  հաղթել է  2017 թվականի նոյեմբերի 18-ի Միսս աշխարհ մրցույթում, որը տեղի է ունեցել Չինաստանի  Սանյա քաղաքում՝ դառնալով  Հնդկաստանից վեցերորդ տիտղոսակիրը։

## Ծանոթագրություններ

Կատեգորիա:Մոդելներ այբբենական կարգով
Կատեգորիա:«Միսս աշխարհ» մրցույթի հաղթողներ
Կատեգորիա:Հնդիկ մոդելներ
Կատեգորիա:Միսս Աշխարհ հաղթողներ
Կատեգորիա:Գեղեցկության մրցույթի հաղթողներ
Կատեգորիա:Հնդիկ կինոդերասաններ
Կատեգորիա:Հնդիկ դերասանուհիներ
Սյուրեյա Աղաօղլու

**Սյուրեյա Աղաօղլու** (, ), ադրբեջանական ծագմամբ թուրք գրող և իրավաբան, Թուրքիայի պատմության մեջ առաջին կին փաստաբանը։

## Կենսագրություն
Սյուրեյա Աղաօղլուն եղել է ադրբեջանական, ապա թուրքական քաղաքագետ Ահմեդ Աղաօղլուի () դուստրը։ 1920 թվականին Ադրբեջանի Ժողովրդավարական Հանրապետության անկումից հետո ընտանիքն արտագաղթել է Թուրքիա, որտեղ Սյուրեյան ավարտել է Ստամբուլի համալսարանի իրավաբանական ֆակուլտետը։ 1927 թվականից մինչև իր մահն աշխատել է որպես փաստաբան։ Երկու գրքերի հեղինակ է՝ «Ինչ տեսա ես Լոնդոնում» () և «Ահա այսպես անցավ կյանքը» (), որտեղ շոշափել է մի շարք իրավական հարցեր։ Մահացել է ուղեղի կաթվածից Ստամբուլում։

2003 թվականին նրա պատվին թողարկվել է արծաթե հուշադրամ։

## Ծանոթագրություններ

## Արտաքին հղումներ
* Who is who database — ''Biography of Süreyya Ağaoğlu''

Կատեգորիա:Թուրք կին գրողներ
Կատեգորիա:Ստամբուլի համալսարանի իրավագիտության ֆակուլտետի շրջանավարտներ
Կատեգորիա:Կաթվածից մահացածներ
Կատեգորիա:20-րդ դարի կին գրողներ
Կատեգորիա:Ստամբուլի համալսարանի շրջանավարտներ
Կատեգորիա:Թուրք ֆեմինիստներ
Ֆաբլեթ

thumb|260px|right|Samsung Galaxy Note-ի շարք, որոնք համարվում են ֆաբլեթ
thumb|260px|right
**Ֆաբլեթ**, (  հեռախոս բառից և  պլանշետ բառից), սմարթֆոն, որի չափը գտնվում է սմարթֆոնի և պլանշետի չափերի մեջտեղում՝ 5,7-6,0 դյույմ անկյունագծից մինչև 6,9 և ունի 135 մմ բարակություն։ Ինչպես նաև հայտնի է իր ոչ պաշտոնական՝ «պլաֆոն» անունով։

## Պատմություն
«Ֆաբլեթ» բառը փոխառություն է՝ բարդ բառ, որը կազմված է phone՝ հեռախոս և tablet՝ պլանշետ բառերից։

Տարվեր ժամանականերում թողարկվել են սարքեր, որոնք PC Magazine-ի կողմից հիշատակվում են ինչպես ֆաբլեթների նախկին տարբերակներ․ 
*1993 AT&T EO 440, «առաջին իրական ֆաբլեթի» տարբերակ, որը իրենից ներկայացնում էր սովորական պալնշետ ներքին տեղադրված բջջային մոդուլով տվյալների փոխանցման համար։
*2007 HTC Advantage, (էկրան՝ 5,0 դյույմ)
*2009 Verizon Hub, (էկրան՝ 7,0 դյույմ)
*2010 Dell Streak, (էկրան՝ 5,0 դյույմ)

2011 թվականից հետո մի անգամից թողարկվեցին մի քանի նմանատիպ սարքեր․
*2011 Samsung Galaxy Player 5, (էկրան 5,0 դյույմ)
*2011 Pantech Pocket
*2011 Samsung Galaxy Note, (էկրան 5,3 դյույմ)

2011 թվականի հոկտեմբերի 26-ին հարավկորեական LG Electronics ընկերությունը հայտ ներկայացրեց phablet բառի գրանցման համար, որպես առանձին վաճառքային ապրանքանիշ։ Հայտը ընդունվեց միայն 2013 թվականի փետրվարին։

Համացանցում ֆաբլեթ բառը ավելի հաճախ սկսվեց օգտագործվել, երբ Engadget հրատարակությունը և Ռոյթերսը հայտարարեցին, որ 2013 թվականը լինելու է ֆաբլեթների տարի։

2014 թվականին հայտնվեցին ֆաբլեթների բազմաթիվ մոդելներ, և Flurry ընկերության գնահատականով բջջային սարքերի շրջանում դրանք կազմում էին 10 %։

## Սարքերի օրինակներ
Հայտնի ֆաբլեթներից են՝ 
*Samsung Galaxy Note շարք՝ Grand, Mega, A7, J7 և այն (Note II, Note 3, Note 4, Note 5 և այն)
*Lenovo S930
*Alcatel Idol 4S
* Nokia: Nokia Lumia 1520, , Nokia Lumia 930
* Sony: Sony Xperia Z Ultra
* 
* HTC: , HTC Desire 820, HTC Desire 826(G)
* Apple iPhone 6 Plus, iPhone 6s Plus, iPhone 7 Plus, iPhone 8 Plus, iPhone XS Max
* Nexus 6, Nexus 6P, Pixel XL, Pixel 2 XL
* MegaFon Login +
* Oneplus One
* LG: LG G Flex, LG G Flex 2, LG G3, LG V10, LG G4, LG G Pro, LG G Pro lite dual, LG G Pro 2
* Asus: Asus Padfone, Asus Zenfone 2
* Xiaomi Redmi Note, Redmi Note 2, 3, 4, 5, 7, 8; Xiaomi Mi Max, Mi Max 2, Mi Max 3; Xiaomi Mi Note, Mi Note 2, 3.
* Umi Rome X
* Meizu M1 Note, M2 Note, M3 Note, M5 Note, M6 Note
* ZTE AXON 7
* Oppo R9S+

Սմարթֆոններ արտադրող ընկերությունների մեծ մասը նաև արտադրում են ֆաբլեթներ։ Վերջին ընկերություններից մեկը դարձավ Apple-ը, 2014 թվականին թողարկելով իր iPhone 6 Plus (5.5'')։

## Տես նաև
*Պլանշետ
*Սմարթֆոն

## Ծանոթագրություններ

Կատեգորիա:Անգլերեն բառեր և արտահայտություններ
Կատեգորիա:Անհատական համակարգիչներ
Կատեգորիա:Բջջային կապ
Կատեգորիա:Բջջային համակարգիչներ
Կատեգորիա:Բջջային հեռախոսներ
Կատեգորիա:Կենցաղային էլեկտրոնիկա
Կատեգորիա:Համակարգիչների դասեր
Կատեգորիա:Հեռախոսակապ
Կատեգորիա:Ճապոնական հայտնագործություններ
Կատեգորիա:Սմարթֆոններ
Սոնա Ասատրյան

**Սոնա Ասատրյան** (), հայ շախմատիստուհի, կանանց միջազգային վարպետ (2017)։

## Կենսագրություն
Սոնա Ասատրյանը եղել է  Հայաստանի Շախմատի Ակադեմիայի սան։ 2013 թվականին Հայաստանի պատանիների առաջնության մինչև 14 տարեկան աղջիկների տարիքային խմբում դարձել է մեդալակիր։ 2017 թվականին դարձել է Հայաստանի շախմատի կանանց առաջնության 1-ին խմբի մրցաշարի հաղթող։

2017 թվականին Ռումինիայի Մամայա քաղաքում տեղի ունեցած Շախմատի Եվրոպայի աղջիկների առաջնության մինչև 18 տարեկանների ենթախմբում 9 հնարավորից վաստակել է 7 միավոր և դարձել մրցաշարի հաղթող։

Նույն թվականին ՖԻԴԵ-ն Սոնա Ասատրյանին շնորհել է կանանց միջազգային վարպետի կոչում։

## Վարկանիշի փոփոխություն

## Ծանոթագրություններ

## Արտաքին հղումներ
**Sona Asatryan Սոնա Ասատրյանի քարտը chesstempo կայքում

Կատեգորիա:Հայ միջազգային վարպետներ
Կատեգորիա:Հայ շախմատիստներ
Կատեգորիա:Շախմատիստներ այբբենական կարգով
Սպիտակագլուխ եղտյուրիկ

**Սպիտակագլուխ եղտյուրիկ** (), քարադրների ընտանիքի թռչուն։

## Տարածվածություն
Նրանք ապրում են Արևմտյան Աֆրիկայում՝ սովորաբար մնալով մեծ գետերի մոտ։ Սեզոնային ջրհեղեղների պատճառով թռչունները չվում են ավելի չոր շրջաններ։

## Բնութագիր
left|thumb
Մարմնի երկարությունը 28-32 սմ, քաշը 161-214 գրամ է։ Այս կիվիվները ունեն շատ բնորոշ տեսք։ Թևերն ու պոչը սև և սպիտակ են, մեջքը՝ շագանակագույն, մարմնի ստորին մասերը՝ սպիտակ։ Գլուխը հիմնականում մոխրագույն է, բայց սպիտակ թագով։ Կան դեմքի դեղին ականջողանման ելուստներ։ Ոտքերը և աչքերի օղակները նույնպես դեղին են։

## Կենսաբանություն
Նրանք սնվում են միջատներով, որդերով, փափկամարմիններով, խեցգետնանմաններով և փոքր ձկներով։ Սպիտակագլուխ եղտյուրիկը բնում դնում է 2-3 ձու։

## Պահպանություն
Բնության պահպանության միջազգային միությունը (ԲՊՄՄ) այս տեսակը դասակարգել է Հատուկ պահպանության մեջ՝ որպես քիչ մտահոգող տեսակ։

## Պատկերասրահ

Պատկեր:White-crowned lapwing (Vanellus albiceps).jpg
Պատկեր:White-headed Lapwing Vanellus albiceps Head 2428px.JPG
Պատկեր:Vanellus albiceps -San Diego Wild Animal Park-8a-3c.jpg
Պատկեր:Vanellus albiceps 2zz.jpg
Պատկեր:Vanellus albiceps 6zz.jpg
Պատկեր:White-crowned Lapwing (Vanellus albiceps) (32571513914).jpg
Պատկեր:White-crowned Lapwing (Vanellus albiceps) (30354061613).jpg
Պատկեր:White-crowned Lapwing (Vanellus albiceps) showing its carpal spurs ... (33088059080).jpg
Պատկեր:White-headed Lapwing RWD4.jpg
Պատկեր:Kruger National Park, South Africa (14802239087).jpg
Պատկեր:White-crowned lapwing, Selous Game Reserve (28423407493).jpg
Պատկեր:San Diego Zoo 30 2016-06-17.jpg


## Ծանոթագրություններ

## Հղումներ
* https://www.hbw.com/species/white-headed-lapwing-vanellus-albiceps
* *Shorebirds* Hayman, Marchant and Prater 
* White-crowned plover — О виде в The Atlas of Southern African Birds

Կատեգորիա:Աֆրիկայի թռչուններ
Կատեգորիա:Քարադրներ
Կերին Կապսինետ

**Ռեբորտա Լին «Կերին» Կապսինետ** (, ), ամերիկացի դերասանուհի։

## Կենսագրություն
Ծնվել է 1941 թվականի մարտի 6-ին ԱՄՆ-ի Իլինոյս նահանգի Չիկագո քաղաքում՝ ֆուտբոլիստ և սպորտային լրագրող Իրվա Կապսինետի և նրա կնոջ՝ Էսթեր Սոլոմոն Կապսինետի ընտանիքում։ Կերին ուներ կրտսեր եղբայր՝ Ջերի Կապսինետն, որը ռեժիսոր և պրոդյուսեր էր։

1957-1963 թվականների ընթացքում Կերինը նկարահանվել է 19 ֆիլմերում և սերիալներում։

## Մահ
1963 թվականի նոյեմբերի 28-ին սպանվել է Արևմտյան Հոլիվուդում գտնվող իր տանը։ Սկզբում ենթադրվում էր, որ 22-ամյա դերասանուհին մահացել է թմրանյութերի չարաշահումից, սակայն, այն բանից հետո, երբ դատաքննիչ Հարոլդ Քեյդը հայտնաբերել է, որ մահացածի ենթալեզվային ոսկորը կոտրված է, եզրակացվել է, որ նրան խեղդամահ են արել։ Նրա սպանությունն այդպես էլ չբացահայտված է մնացել։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Դերասանուհիներ այբբենական կարգով
Կատեգորիա:20-րդ դարի դերասանուհիներ
Կատեգորիա:Հոլիվուդ քաղաքում մահացածներ
Կատեգորիա:Սպանված դերասանուհիներ
Կատեգորիա:Ամերիկացի կինոդերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Չբացահայտված սպանություններ ԱՄՆ-ում
Իտալիայի նախարարների խորհուրդ

**Իտալիայի նախարարների խորհուրդ** (, **CdM**), Իտալիայի գործադիր իշխանության կոլեգիական մարմիր, որը գոյություն ունի 1861 թվականից։

Իտալիայի նախարարների ներկայիս խորհուրդն աշխատում է 2019 թվականի սեպտեմբերի 5-ից՝ Ջուզեպպե Կոնտեի նախագահության ներքո։

## Պատմություն
1861 թվականի մարտի 17-ին հռչակվել է Իտալիայի թագավորությունը Թուրին մայրաքաղաքով։ Առաջին Իտալիայի թագավորություն կառավարությունը ձևավորվել է 1861 թվականի մարտի 23-ին՝ Սարդինիայի թագավորության վերջին վարչապետի՝ պահպանիչ Կամիլլո Բենսո Կավուրի նախագահությամբ։ Քանի որ Կավուրն անհրաժեշտ էր համարում իրավաբանորեն ձևակերպել Իտալիայի միավորումը որպես Սարդինյան թագավորությանը այլ իտալական հողերի միանալը, պահպանվել է թագավորների, կառավարությունների և խորհրդարանի գումարումների համարակալումը։ Իտալիայի առաջին թագավորը դարձել է Վիկտոր Էմանուիլ II-ը, 1861 թվականի հունվարի 27-ին ընտրված առաջին խորհրդարանը դարձել է 8-րդ գումարման խորհրդարան, առաջին կառավարությունը համարվել է Կավուրի չորրորդ կառավարությունը։

Ի սկզբանե Իտալիայի պետական կառույցը հիմնված էր Ալբերտինոյի ստատուտի սկզբունքների վրա, որոնք կառավարության պատասխանատվությունը նախատեսում էին միայն թագավորի առաջ։ Այդ փաստաթղթի հիման վրա նոր պետությունում ընդունվել է կենտրոնացված կառավարման համակարգ, կառավարության վարման մեջ ընդգրկվել են տեղական կառավարման բազմաթիվ գործառույթներ՝ հանրային աշխատանքներ, առողջապահություն, կրթություն։ Թագավորը դարձել էր գործադիր իշխանության առաջնորդ, նրա լիազորությունները ներառում էին նախարարների նշանակելու և ազատելու իրավունքը։ Խորհրդի ստորին պալատի (Պատգամավորների պալատ) ընտրություններին մասնակցելու իրավունք են ունեցել 25 տարեկից բարձր տղամարդիկ, որոնք կարողանում էին գրել և կարդալ և վճարում էին բարձր քան 40 լիրա։ Ստորին պալատի պատգամավորներն ընտրվել են մեծամասնական համակարգով քվեարկության երկու շրջանում, սենատորները թագավորի կողմից նշանակվում էին ցմահ։

1864 թվականին թագավորության մայրաքաղաքը Թուրինից տեղափոխվել է Ֆլորենցիա։ Ֆրանս-պրուսական պատերազմում Ֆրանսիայի պարտությունից հետո երկրի զորքերը մնացել էին Հռոմում, 1870 թվականի սեպտեմբերի 20-ին բերասյելները մտել են քաղաք՝ դնելով պապական իշխանության ավարտը, որից հետո Հռոմը հայտարարվել է Իտալիայի մայրաքաղաք։

## Ծանոթագրություններ

## Գրականություն
* 
* 
* 
* 
* 
* 
* 

## Արտաքին հղումներ
* 
* 

Կատեգորիա:Իտալիայի կառավարություն
Կատեգորիա:Իտալիայի վարչապետներ
Կատեգորիա:Իտալիայի քաղաքականություն
Էլիսա Օչոա

**Էլիսա Օչոա** (, ), առաջին կինն է, որ 1941 թվականին ընտրվել է Ֆիլիպինների կոնգրեսի անդամ։

## Կենսագրություն
Օչոան ծնվել է Բութուան քաղաքում, որն այն ժամանակ Ագուսան գավառի մեջ էր։ Նրա ծնողները Կանուտո Ռոսալեսն ու Ռոման Վիլանուևան էին։ 1915 թվականին դարձել է որակավորված բուժքույր` Ֆիլիպինների գլխավոր հիվանդանոցի դասընթացն ավարտելուց հետո։ Նա ամուսնացել է բժիշկ Էնրիկե Օչոայի հետ և հաջորդ մի քանի տարիներն անց է կացրել որպես բուժքույր` տարբեր հիվանդանոցներում աշխատելով։

1934 թվականին Օչոան վերադարձել է դպրոց` վերջապես ստանալով ավագ դպրոցի դիպլոմ։ 1936 թվականին նա արվեստագետի որակավորմամբ դիպլոմ է ստացել Ֆիլիպինների ազգային համալսարանում։ Քաղաքացիական ծառայության քննությունն անցնելուց հետո նա 1939 թվականին ընդունվել է իրավունքի դպրոց։

## Որպես կոնգրեսի առաջին կին անդամ
1937 թվականին ֆիլիպինցի կանանց համար ընդլայնվել է ակտիվ ընտրական իրավունքն այն բանից հետո, երբ այս իրավունքը հաստատվել է 1937 թվականի համընդհանուր քվերակության միջոցով։ Ներկայացուցիչների պալատի ընտրությունները նշանակվել են 1941 թվականին։ Օչոան ընդհատել է իր ուսումը իրավունքի դպրոցում և տուն վերադարձել ու մասնակցել ընտրություններին` ներկայացնելով Ագուսանը։ Նա հաղթել է ընտրություններում 1941 թվականի նոյեմբերի 11-ին։

Օչոան հնարավորություն չի ունեցել պաշտոնավարել ամբողջ ժամկետը։ Ընտրությունից գրեթե մեկ ամիս անց սկսվել է Ճապոնիայի ներխուժումը Ֆիլիպիններ, և Ազգային ժողովը հնարավորություն չի ունեցել գործել մինչև 1943 թվականը, երբ վերակազմավորվել է ճապոնական վերահսկմամբ։ Օչոան փրձել է իրականացնել իր պարտականությունները որպես Կոնգրեսի անդամ։ Նա ակտիվ մարդասիրական ջանքեր է կիրառել Երկրորդ համաշխարհային պատերազմի ընթացքում։

## Ուշ կյանք
Օչոայի ժամկետը որպես Կոնգրեսի անդամ սպառվել է 1946 թվականին, և նա չի վերընտրվել։ Այնուամենայնիվ, Օչոան շարունակել է հանրային գործունեությունը` լինելով երկրի նախագահներ Ռամոն Մագսայայի և Կարլոս Գարսիայի աշխատակազմերի` առողջապահության գծով տեխնիկական օգնական։ Նա օժանդակել է իր հայրենի Բութուան քաղաքում մանկաբարձության դպրոց հիմնելուն։

Օչոան մահացել է 1978 թվականի սեպտեմբերի 20-ին, 80 տարեկան հասակում։ Թաղված է Բութուանում։ Օչոան ունեցել է մեկ դուստր։
# 

Կատեգորիա:Ֆիլիպինցի սուֆրաժիստներ
Լիդիա Հայրապետյան

**Լիդիա Գեորգիի Հայրապետյան** (), հայ ուռուցքաբան-քիմիաբույժ։ Բժշկական գիտությունների դոկտոր (1997), պրոֆեսոր (2002):

## Կենսագրություն
Լիդիա Հայրապետյանը ծնվել է 1945 թվականի օգոստոսի 22-ին, Երևանում։ 1969 թվականին ավարտել է Երևանի բժշկական ինստիտուտը։ 1969-1972 թվականներին աշխատել է Լենինականի ուռուցքաբանության դիսպանսերում, 1972 թվականից՝ ՀԽՍՀ ուռուցքաբանության ազգային կենտրոնում։ 1972 թվականից ՀՀ ԱՆ ռադիոլոգիայի և ուռուցքաբանության ԱԳԻ-ում աշխատել է որպես բժիշկ-ուռուցքաբան, 1990 թվականից՝ բաժնի վարիչ։ 1977 թվականից  աշխատել է Ռադիոլոգիայի և Ուռուցքաբանության  ԱԳԻ-ի քիմիաթերապիայի բաժանմունքում։ 1991 թվականից ղեկավարում է ՀՀԱՆ ՈւԱԿ-ի քիմիաթերապիայի բաժանմունքը։ Նույն թվականին պաշտպանել է դոկտորական և ստացել պրոֆեսորի կոչում (դոկտորական աշխատանքը կատարվել է  համատեղ՝ ՌՖ ԲԳԱ ՌՈւԳԿ, պրոֆեսոր՝ Վ. Ա. Գորբունովա)։

1997 թվականից դասավանդում է Առողջապահության ազգային ինստիտուտում։ 2003 թվականից Մխիթար Հերացու անվան Երևանի պետական բժշկական համալսարանի ուռուցքաբանության ամբիոնի պրոֆեսոր է։

Լիդա Հայրապետյանը հեղինակ բազմաթիվ տպագրված գիտական աշխատանքների, այդ թվում մոնոգրաֆիայի։ Մասնակցել է բազմաթիվ գիտական կոնֆերանսների՝ ESMO, ASCO (Ավստրիա, Գերմանիա, Իսպանիա, Ֆրանսիա, Հունաստան, Իտալիա, Շվեդիա, ԱՄՆ, Չինաստան, Ռուսաստան, Բելոռուսիա, Ուզբեկստան, Ղազախստան, Վրաստան)։

Աշխատանքները վերաբերում են հիվանդությունների բուժման նպատակով նորագույն դեղամիջոցների կիրառմանն ու փորձարկմանը, մի շարք ուռուցքների համակարգային և ներխոռոչային բուժմանը, ուռուցքային հիվանդության, քրոնոմոդուլյացիոն բուժման սկզբունքներին։

## Անդամակցություն
* ՀՀ ուռուցքաբանների ընկերության անդամ (1992)։
* ԵրՊԲ համալսարանի թեկնածուական աստիճանների շնորհման «մանկաբարձություն և գինեկոլոգիա, ուռուցքաբանություն» մասնագիտացված խորհրդի անդամ (2001)։ 
* Արյան փոխներարկման և հեմոտոլոգիայի ԱԳԻ-ի գիտական խորհրդի անդամ։
* Ռուսաստանի Բնական Գիտությունների Ակադեմիայի  իսկական անդամ (2014)։

## Ծանոթագրություններ

Կատեգորիա:Հայ ուռուցքաբաններ
Կատեգորիա:Հայ քիմիաբույժներ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Երևանի պետական բժշկական համալսարանի շրջանավարտներ
Անահիտ Հայրապետյան

**Անահիտ Կառլենի Հայրապետյան** (), հայ հիգիենիստ։ Բժշկական գիտությունների դոկտոր (2001), պրոֆեսոր (2006):

## Կենսագրություն
Անահիտ Հայրապետյանը ծնվել է 1958 թվականի դեկտեմբերի 1-ին, Ստեփանավան քաղաքում։ 1966-1976 թվականներին սովորել և ավարտել է Երևանի թիվ 83 միջնակարգ դպրոցը։ 1982 թվականին ավարտել է Երևանի բժշկական ինստիտուտը։ 1982 թվականից եղել է Երևանի պետական բժշկական համալսարանի և 1997 թվականից՝ Կենտրոնական գիտահետազոտական լաբորատորիայի սոցիալական բժշկության և էկոլոգիայի հիմնահարցերի լաբորատորիայի գիտաշխատող։

1990 թվականին պաշտպանել է «*Гигиеническое обоснование требований к проектированию и строительству детских дошкольных учреждений в условиях IV климатической зоны страны*» թեմայով թեկնածուական ատենախոսություն և ստացել բժշկական գիտությունների թեկնածուի գիտական աստիճան «Հիգիենա, մասնագիտական ախտաբանություն և թունաբանություն» մասնագիտությամբ։ 2001 թվականին պաշտպանել է «Հայաստանի բնակչության մահացության ուսումնասիրումն ու նրա սոցիալ-հիգիենիկ գնահատականը» թեմայով դոկտորական ատենախոսություն, ստանալով բժշկական գիտությունների դոկտորի գիտական աստիճան «Հանրային առողջություն և առողջապահության կազմակերպում» մասնագիտությամբ։

1999-2002 թվականներին եղել է Երևանի պետական բժշկական համալսարանի պրոֆիլային հիգիենայի ամբիոնի կոմունալ հիգիենայի դասընթացի դոցենտ, 2002-2007 թվականներին՝ Երևանի պետական բժշկական համալսարանի հիգիենայի և էկոլոգիայի ամբիոնի դոցենտ, 2005 թվականին ստացել է դոցենտի, իսկ 2006 թվականին՝ պրոֆեսորի գիտական կոչում, 2007-2008 թվականներին եղել է Երևանի պետական բժշկական համալսարանի հիգիենայի և էկոլոգիայի ամբիոնի պրոֆեսոր, 2008 թվականից՝ Երևանի պետական բժշկական համալսարանի հանրային առողջության և առողջապահության ամբիոնի վարիչ։ 2008-2011 թվականներին համատեղության կարգով եղել է Երևանի պետական բժշկական համալսարանի գիտական քարտուղար, 2013 թվականից՝ Երևանի պետական բժշկական համալսարանի ԳՀԿ գիտաշխատող։ Բազմաթիվ հրատարակված աշխատանքների հեղինակ է։

Աշխատանքները վերաբերում են Հայաստանի բնակչության ընդհանուր մահացության մակարդակի և պատճառագիտական կառուցվածքի բժշկասոցիալական ու տարածաշրջանային առանձնահատկություններին։

## Անդամակցություն
* ԵՊԲՀ-ում գործող ՀՀ ԲՈՀ-ի 045 «Առողջապահության կազմակերպում» մասնագիտական խորհրդի անդամ (2008)։
* ԵՊԲՀ գիտական խորհրդի անդամ (2008-2011)։
* ԵՊԲՀ Գիտակոորդինացիոն խորհրդի (ԳԿԽ) անդամ (2011)։
* ԵՊԲՀ Հանրային առողջության ֆակուլտետի (ՀԱՖ) խորհրդի անդամ (2011)։
* ՀՀ ԱՆ Առողջապահության ազգային ինստիտուտի գիտական խորհրդի անդամ (2015)։
* ԵՊԲՀ Կանխարգելիչ բժշկագիտության առարկաների ուսումնամեթոդական խորհրդի անդամ (1993)։
* ԵՊԲՀ ԳԿԽ «Հանրային առողջություն և առողջապահության կազմակերպում» փորձագիտական հանձնաժողովի անդամ (2005)։
* «Հանրային առողջություն և առողջապահության կազմակերպում» մասնագիտությամբ որակավորման և ասպիրանտուրայի ընդունելության քննական հանձնաժողովի նախագահ (2008)։ 
* ԵՊԲՀ ՀԱՖ «Հանրային առողջապահություն» մասնագիտությամբ մագիստրատուրայի պետական ավարտական քննությունների հանձնաժողովի անդամ (2012)։

## Պարգևներ
* ԵՊԲՀ հոբելյանական «Ոսկե մեդալ» (2005)
* ԵՊԲՀ հոբելյանական «Արծաթե կրծքանշան» (2010)։

## Ծանոթագրություններ

Կատեգորիա:Հայ հիգիենիստներ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Երևանի պետական բժշկական համալսարանի շրջանավարտներ
Ժաննա Անդրեասյան

**Ժաննա Արամի Անդրեասյան** (), հայ սոցիոլոգ, հոգեբան, սոցիոլոգիական գիտությունների թեկնածու։ ՀՀ կրթության, գիտության, մշակույթի և սպորտի նախարար (2022 թվականից), նախկինում եղել է ՀՀ աշխատանքի և սոցիալական հարցերի նախարարի  տեղակալ (2019-2020), ՀՀ կրթության, գիտության, մշակույթի և սպորտի նախարարի տեղակալ (2020-2022)։

## Կենսագրություն
Ժաննա Անդրեասյանը ծնվել է 1981 թվականին, Վրաստանում։ 1998-2002 թվականներին սովորել է Երևանի պետական համալսարանի  փիլիսոփայության, հոգեբանության և սոցիոլոգիայի ֆակուլտետի սոցիոլոգիայի բաժնում և ստացել բակալավրի աստիճան, 2002-2004 թվականներին՝ Երևանի պետական համալսարանի փիլիսոփայության, հոգեբանության և սոցիոլոգիայի ֆակուլտետի սոցիոլոգիայի բաժնում՝ ստանալով մագիստրոսի աստիճան, 2004-2008  թվականներին՝ Երևանի պետական համալսարանի սոցիոլոգիայի ֆակուլտետի ասպիրանտուրայում։

1997-2002 թվականներին եղել է «Կանչ» մանկապատանեկան շաբաթաթերթի թղթակից, 2003 –2004  թվականներին՝ «Կրթական ծրագրերի կենտրոն» ծրագրերի իրականացման գրասենյակ պետական հիմնարկի սոցիալական գնահատման օգնական, 2004-2010 թվականներին՝ «Կրթական ծրագրերի կենտրոն» ծրագրերի իրականացման գրասենյակ պետական հիմնարկի ՏՀՏ ներդրման ծրագրի մասնագետ, 2010-2012 թվականներին՝ «Կրթական ծրագրերի կենտրոն» ծրագրերի իրականացման գրասենյակ պետական հիմնարկի ՏՀՏ ներդրման ծրագրի ղեկավար, 2012-2017 թվականներին՝ «Կրթական ծրագրերի կենտրոն» ծրագրերի իրականացման գրասենյակ պետական հիմնարկի Բարձրագույն կրթության ծրագրի ղեկավար, 2017-2019 թվականներին՝ «Կրթական ծրագրերի կենտրոն» ծրագրերի իրականացման գրասենյակ պետական հիմնարկի ծրագրերի ղեկավար-տնօրենի տեղակալ։

2019 թվականի փետրվարին նշանակվել է ՀՀ աշխատանքի և սոցիալական հարցերի նախարարի տեղակալ, 2020 թվականի մարտի 5-ին՝ ՀՀ կրթության, գիտության, մշակույթի և սպորտի նախարարի տեղակալ, 2022 թվականի դեկտեմբերի 13-ին՝ ՀՀ կրթության, գիտության, մշակույթի և սպորտի նախարար։

Մեկնաբան Պետրոս Ղազարյանի կինն է։

## Գիտա-մանկավարժական գործունեություն
2004 թվականից դասավանդում է Երևանի պետական համալսարանի սոցիոլոգիայի ֆակուլտետում, 2018 թվականից՝ Երևանի Վ․ Բրյուսովի անվան պետական լեզվահասարակագիտական համալսարանում։

Զբաղվում է հետխորհրդային Հայաստանի հասարակական հիմնախնդիրների ուսումնասիրությամբ։ Գիտական աշխատանքները վերաբերում են սոցիոլոգիական մեթոդաբանության համապատասխանության և սոցիալական ցանցերի որակական բնութագրիչների ուսումնասիրությանը։

## Քննադատություն
Ժաննա Անդրեասյանը հայ մտավորականների և հասարակության կողմից քննադատվել է Նժդեհյան գաղափարախոսության դեմ իր ունեցած հանրային ելույթների պատճառով։ Նա ցեղակրոնությունը, որի նպատակը պատմական Հայաստանի տարածքում մեկ՝ հայկական պետության շրջանակներում հայ ժողովրդի միավորումն է, համարում է ֆաշիստական գաղափարախոսություն։

## Անդամակցություն
* Սոցիոլոգիայի միջազգային ընկերակցության անդամ, 2016

## Ընտանիք
Ամուսնացած է։ Ամուսինը լրագրող, հաղորդավար Պետրոս Ղազարյանն է։

## Ծանոթագրություններ

Կատեգորիա:ԵՊՀ դասախոսներ
Կատեգորիա:ԵՊՀ շրջանավարտներ
Կատեգորիա:ՀՀ գործող նախարարներ
Կատեգորիա:Հայ կին պետական գործիչներ
Կատեգորիա:Հայ հոգեբաններ
Կատեգորիա:Հայ սոցիոլոգներ
Մերսեդես Աբադ

**Մերսեդես Աբադ** (, ), իսպանացի գրող և լրագրող։

## Կենսագրություն
Ավարտել է Բարսելոնայի ինքնավար համալսարանը, որտեղ ուսումնասիրել է ինֆորմատիկա առարկան։ Որպես լրագրող՝ ակտիվորեն տպագրվել է։

## Գրքեր
* 1986 թվական՝  «Թեթև խրախճանք շաբաթ օրերին» («*Ligeros libertinajes sabáticos»)*, նովելներ («Ուղղաձիգ ժպիտ» մրցանակ, Տուսկետս հրատարակչություն)
* 1989 թվական՝ «Ամուսնական ուրախություններ» («*Felicidades conyugales»), նովելներ*
* 1991 թվական՝ «*Sólo dime donde lo hacemos»,* վեպ
* 1995 թվական՝ «*Soplando al viento»*, նովելներ
* 2000 թվական՝ «Արյուն» («*Sangre»)*, վեպ
* 2004 թվական՝ «Ընկերներ և ուրվականներ» («*Amigos y fantasmas»)*, նովելներ (Մարիո Վարգաս Լյոսայի անվան մրցանակ)
* 2007 թվական՝ «Ներքևի հարևանը» («*El vecino de abajo»)*
* 2007 թվական՝ «*Leyendas de Bécquer»*
* 2009 թվական՝ «*Media docena de robos y un par de mentiras»*
*2014 թվական՝ «Հաստլիկը» («*La niña gorda»),* վեպ

## Գրականություն
* Alborg С. Desavenencias matrimoniales en los cuentos de Mercedes Abad// Mujeres novelistas: Jóvenes narradoras de los noventa/ Alicia Redondo Goicoechea (coord.) . Madrid: Narcea, 2003, pp.&nbsp;31–43.

## Ծանոթագրություններ

## Արտաքին հղումներ
* На сайте писательницы

Կատեգորիա:Իսպանացի լրագրողներ
Կատեգորիա:Իսպանացի կին գրողներ
Ռոսս Ուիլյամ Ուլբրիխտ

**Ռոսս Ուիլյամ Ուլբրիխտ**, հայտնի նաև ինչպես **Dread Pirate Roberts** (), Silk Road անանուն առևտրային հարթակի հիմնադիրը։ 2013 թվականի հոկտեմբերի 2-ին նա ձեռբակալվեց Սան Ֆրանցիսկոյում թմրանյութերի վաճառքի, հաքերային հարձակումների և փողերի լվացման մեղադրանքով։ Նա 2015 թվականի մայիսի 29-ին դատապարտվեց ցմահ ազատազրկման։

## Silk Road
Silk Road-ը անանուն առևտրային հարթակ է, որ նախատեված է հոգեմետ նյութերի և այլ ոչ օրինական ապրանքների տարածման համար։ Կայքը աշխատում էր, ինչպես Tor-ի փակ սերվիս և վճարման համար օգտագործվում էր Bitcoin: Forbsin տված հարցազրույցի ժամանակ Ռոսսը հաստատեց, որը չի համարվում կայքի ստեղծողը և որ նա գնել է օրիգինալ ստեղծողից, ով նաև համարվում է Мt.Gox բորսաի հիմնադիրը։  Սակայն, համաձայն ԱԱԾ-ի տված հաշվետվության՝ հենց Ռոսսն է ստեղծել և շարունակել ապահովել խանութը։

## Ձեռբակալություն և դատ
thumb|Silk Road կայքում տեղադրված նկարը Ռոսսի ձեռբակալումից հետո
2013 թվականի հոկտմեբերի 1-ին Ռոսս Ուիլյամը ձեռբակալվեց Սան Ֆրանցիսկոյի գրադարաներից մեկում։ Ուլբրիխտի ձեռբակալման ժամանակ նա օգտագործում էր իր նոթբուքը և Silk Road-ում լիցենզավորված էր ինչպես կայքի ադմին։ Նրան մեղադրում են թմրանյութերի տարածման, հաքերային հարձակումների և փողերի լվացման մեջ։ Գործակալները սկսեցին կասկածել Ուլբրիխտին այն բանից հետո երբ, տարբեր ֆորումներում հանդիպեցին Silk Road-ի գովազդին, որը հրապարակված էր altoid օգտանունով։ Ինչպես նաև այս օգտանունը օգտագործվել է ծրագրավորողների համար աշխատանքի հայտարարության մեջ, որին կից նշված է եղել էլեկտրոնային հասց, որում եղել է Ուլբրիխտ անունը։ Հետագայում, կանադական հատուկ գործակալների միջոցով գտնվեց ծանրոց, որում կային 9 կեղծ փաստաթղթեր, որոնք ուղարկված էին Սան Ֆրանցիսկո։

ԱԱԾ-ի տարբերակով, Ուլբրիխտը պատվիրել և վճարել է վեց սպանության համար։  Ինչպես նաև նշվում է, որ Ուլբրիխտը հետաքրքրված էր փողերով, և նա պատրաստվում էր փախչել ԱՄՆ-ից։ Հետքննությունը ցույց է տալիս, որ Ուլբրիխտը հստակ իմացել է, որ իր հաջախորդների մեջ կան ուժեղ կախվածություն ունեցողներ։

2015 թվականի մայիսի 20-ին Ռոսս Ուիլյամ Ուլբրիխտը մեղավոր ճանաչվեց թմրամիջոցների մեծ քանակությամբ վաճառքի, հաքերային գորոծունեություն ծավալելու և այլնի համար։ Արդյունքում նա դատապարվեց ցմահ, ինչպես նաև 20, 15 և 5 տարի առանձին։

## Ծանոթագրություններ

Կատեգորիա:21-րդ դարի ամերիկացիներ
Կատեգորիա:Ամերիկացի ինտերնետային աստղեր
Կատեգորիա:Ամերիկացի հանցագործներ
Կատեգորիա:Մարտի 17 ծնունդներ
Կատեգորիա:Ցմահ դատապարտվածներ
Բորիս Վենգերովսկի

**Բորիս Վենգերովսկի** ( ), խորհրդային և ռուս հնչյունային ռեժիսոր։ ԽՍՀՄ պետական մրցանակի (1985) և «Նիկա» մրցանակի (1990) դափնեկիր է։ Ռուսաստանի արվեստի վաստակավոր գործիչ է (1997 թվական)։

## Կենսագրություն
Ծնվել է 1931 թվականին, Մոսկվայում։ 1953 թվականից աշխատել է «Մոսֆիլմ» կինոստուդիայում։ Աշխատել է որպես հնչյունային օպերատորի օգնական, 1964 թվականից աշխատել է որպես հնչյունային օպերատոր։

Մասնակցել է ռեժիսոր Միխայիլ Ռոմի «Սովորական ֆաշիզմ» և «Ամեն դեպքում ես հավատում եմ» ֆիլմերի ստեղծմանը։ Աշխատել է Էլեմ Կլիմովի, Սերգեյ Սոլովյովի, Դանիիլ Խրաբրովիցկու, Նիկոլայ Դոստալի և այլ մարդկանց հետ։

Սերտ համագործակցել է ռեժիսորներ Ա. Ալովի և Վ. Նաումովի հետ։ «Ափ» ֆիլմում աշխատանքի համար արժանացել է ԽՍՀՄ պետական մրցանակի։ Իսկ 1998 թվականին առաջադրվել է «Նիկա» մրցանակի` «Ընտրություն» ֆիլմում հնչյունային ռեժիսորի լավագույն աշխատանքի համար։

1990 թվականին դարձել է «Նիկա» մրցանակի դափնեկիր` Նիկոլայ Սկույբինի «Անտունը. առանց բնակության որոշակի տեղի» ֆիլմում կատարած աշխատանքի համար։

Այժմ զբաղվում է արտասահմանման ֆիլմերի կրկնօրինակմամբ։ Ունի ավելի քան 50 տարվա փորձ։

Որդին` Վլադիմիր Վենգերովսկին (1961—2010), հնչյունային ռեժիսոր էր «Մոսֆիլմ» կինոստուդիայում։

## Ֆիլմագրություն
* 1954 թվական` Հասունության ատեստատ
* 1958 թվական` Կոմունիստ
* 1960 թվական` Սերյոժա (Լև Տրախտենբերգի հետ համատեղ)
* 1964 թվական` Երբ լալիս են կազակները
* 1965 թվական` Սովորական ֆաշիզմ
* 1966 թվական` Հուլիսյան անձրև
* 1967 թվական` Սոֆյա Պերովսկայա
* 1968 թվական` Պատժիչ
* 1970 թվական` Սպորտ, Սպորտ, Սպորտ
* 1974 թվական` Կրակ
* 1974 թվական` Ամեն դեպքում ես հավատում եմ...
* 1976 թվական` Սպիտակ գիշերների մեղեդիները
* 1977 թվական` Տրավկայի արկածները
* 1978 թվական` Ապրեք ուրախությամբ
* 1979 թվական` Պոեմ թևերի մասին
* 1981 թվական` Հրաժեշտ
* 1984 թվական` Ափ
* 1985 թվական` Պոտապովի կյանքից
* 1985 թվական` Ակորդեանով մարդը
* 1987 թվական` Ընտրություն
* 1988 թվական` Անտունը։ Առանց բնակության որոշակի վայրի
* 1989 թվական` Ինձ մոտ ամեն ինչ կարգին է 
* 1992 թվական` Շատ հավատարիմ կինը 
* 1994 թվական` Ես ազատ եմ, ես ոչ ոքի չեմ պատկանում
* 1999 թվական` Ռուսաստան։ 20-րդ դար։ Հայացք իշխանությանը

## Ծանոթագրություններ

## Արտաքին հղումներ
* 
* Борис Венгеровский в ''Энциклопедии отечественного кино''

Կատեգորիա:«Նիկա» մրցանակի դափնեկիրներ
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Ադել Ռոմանսկի

**Ադել Մարի Ռոմանսկի** (, ), ամերիկացի պրոդյուսեր։ «Օսկար» մրցանակի դափնեկիր «Լավագույն ֆիլմ» անվանակարգում «Լուսնի լույս» (2016) ֆիլմի պրոդյուսերության համար։

## Անձնական կյանք
Ադել Ռոմանսկին ծնվել է Սարասոտայում, Ֆլորիդա նահանգ, մեծացել է նույն նահանգի Վենիս քաղաքում։ 2001 թվականին ավարտել է Օսպրիի «Pine View» դպրոցը, իսկ 2004 թվականին ընդունվել է Ֆլորիդա նահանգի համալսարան, որտեղ սովորել է Բարրի Ջենքինսի հետ։

Ռոմանսկին ամուսնացած է կինոօպերատոր Ջեյմս Լեքսթոնի հետ։

## Գործունություն
Ռոմանսկին բացի պրոդյուսերությունից 2012 թվականին ստեղծել է նաև լիամետրաժ ֆիլմ՝ «Թողե՛ք ինձ այնպես, ինչպես գտել եք»։

## Ֆիլմագրություն
### Որպես պրոդյուսեր

#### Կինո

#### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի կանայք
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Օսկարակիրներ
Thotiana

**«Thotiana»**, ամերիկացի ռեփեր Blueface-ի երգը։ Երաժշտական տեսահոլովակը թողարկվել է 2018 թվականի հուլիսի 5-ին։ Կատարողի երկրորդ միքսթեյփի՝ *Famous Cryp*-ի թողարկումից հետո «Thotiana» երգը թողարկվել է որպես սինգլ 2019 թվականի հունվարի 29-ին։ Երգը ձայնագրել է Blueface-ը Scum Beatz-ի մասնակցությամբ, որը դարձել է նաև պրոդյուսեր։

2019 հունվարին թողարկվել է երգի ռեմիքսը ռեփեր YG-ի մասնակցությամբ երաժշտական տեսահոլովակի հետ միասին, որը նկարահանել է Քոուլ ենեթը։ Մեկ ամիս անց թողարկվել է ռեմիքս Քարդի Բիի մասնակցությամբ։ Փետրվարի 16-ին թողարկվել է նոր երաժշտական տեսահոլովակ Քարդի Բիի մասնակցությամբ։ Փետրվարի 18-ին թողարկվել է երգի նոր ռեմիքսը, որում ներառվել են քառատողեր YG-ի և Քարդի Բիի մասնակցությամբ։ Blueface-ը թողարկել է «Thotiana»-ի ռեմիքսներ Նիքի Մինաժի,Desiigner-ի, Tyga-ի, Soulja Boy-ի և Young M.A-ի մասնակցությամբ։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 
*
Եվրոպական անտառային կատու

**Միջինեվրոպական անտառային կատու** կամ **եվրոպական անտառային կատու** () անտառային կատվի ենթատեսակ, կատվազգիների ընտանիքի գիշատիչների կարգի կաթնասուն կենդանի։ 2015 թվականին Բնության պահպանության միջազգային միությունը կատվի այս տեսակը ընդգրկել է Կարմիր գրքում՝ որպես քիչ մտահոգող տեսակ։

## Բնութագիր
ձախից|մինի|405x405փքս
Միջինեվրոպական անտառային կատուն ավելի խոշոր է, քան տափաստանային կամ ընտանի կատուն։ Արտաքին տեսքով այն շատ նման է ընտանի կատվին, բայց ունի ավելի խոշոր մարմին։ Եվրոպական կատվի գունավորումը մոխրագույն է, մուգ շագանակագույն բծեր։ Եվրոպական կատուն ունենում է 2-ից 4 ձագ։

Հիմնականում սնվում է մկներով և այլ փոքր կաթնասուններով։ Անհրաժեշտության դեպքում այն կարող է նաև ուտել թռչուններ, սողուններ, երկկենցաղներ և միջատներ, իսկ Արևմտյան Եվրոպայում`վայրի նապաստակներ։

## Պատկերասրահ

Պատկեր:Felis silvestris silvestris Luc Viatour.jpg
Պատկեր:Felis silvestris silvestris.jpg
Պատկեր:Felis silvestris catus lying on rice straw.jpg
Պատկեր:Felis silvestris Kocka divoká zoo cropped.jpg
Պատկեր:Divja macka.JPG
Պատկեր:Em - Felis silvestris silvestris 5.jpg


## Ծանոթագրություններ

## Արտաքին հղումներ
* http://www.catsg.org/index.php?id=101 
* https://www.wildcathaven.com/scottish-wildcat//
Բերնարդ Հիլլ

**Բերնարդ Հիլլ** (, ), հեռուստատեսության և կինոյի բրիտանացի դերասան։ Իր երեսնամյա կարիերայի ընթացքում առավել հայտնի է «Տիտանիկ» ֆիլմում խաղացած կապիտան Էդվարդ Ջոն Սմիթ,  «Մատանիների տիրակալը» ֆիլմաշարում՝ Թեոդեն արքա և  «Իրական հանցանք» դրամայում՝ բանտի ռեկտոր Սան Քվենթին դերերով։ Հիլլը միակ դերասանն է, ով նկարահանվել է 1-ից ավելի ֆիլմերում, որոնք արժանացել են 11 «Օսկար» մրցանակի («Տիտանիկ», «Մատանիների տիրակալը։ Թագավորի վերադարձը»)։

## Կենսագրություն
Հիլլը ծնվել է Բլեքլիում՝ Մանչեստրում։ Սովորել է Քսավերիանի քոլեջում, ավելի ուշ ընդունվել է Մանչեստրի պոլիտեխնիկական դրամայի դպրոցը, որը դիպլոմով ավարտել է 1970 թվականին ավարտել։

## Կարիերա
Հիլլը առաջին անգամ մեծ հռչակ է ձեռք բերել Միացյալ Թագավորությունում՝ «Տղաները Բլեքստաֆայից» հեռուստասերիալում խաղացած Յոսեր Հյուզ դերից հետո։ Նրա հերոսի «Տվեք մեզ աշխատանք» արտահայտությունը հայտնի է դարձել անգործունակության բարձր մակարդակի համար Մարգարետ Թետչերի կառավարության դեմ բողոքողների շրջանում։ Այս դերը նրան բերել է բազմաթիվ մրցանակներ, ինչը, ինչպես նա է ասել, «նրան խելագարություն է հասցրել»։ 1982 թվականին սերժանտ Պուտնեմա դերով խաղացել է «Գանդի» ֆիլմում, որի ռեժիսորը Ռիչարդ Աթենբորոն է։ Պատկերը ստացել է «Օսկար» մրցանակ։ Այնուհետև Բերնարդ Հիլլը հայտնվել է 1984 թվականի «Բաունտի» ֆիլմում՝ «Բաունտի» նավի խռովության մասին չորրորդ բեմադրությունում։ Նաև 1982 թվականին Կալիգուլա կայսեր թիկնապահի դերով խաղացել է «Ես Կլավդիոսն եմ» հեռուստասերիալում։ 1985 թվականին Հիլլը հայտնվել է Ջոն Լենոնի «Ուղևորություն դեպի կյանք» դրամայի էկրանավորումում։ Նկարահանվել է նաև «Բալի այգին» կատակերգության էպիզոդում և «Մակբեթ» պիեսում։ 1989 թվականին Բերնարդը գնահատվել է քննադատների կողմից «Շիրլի Վալենթայն» բեմադրությունում Ջոյի կերպարը ստեղծելու համար։ Ավելի ուշ նշանակալի դերեր է խաղացել «Լուսնային լեռներ» (1990), «Սկալագրիգ» (1994) և «Մադագասկարի մաշկը» (1995) ֆիլմերում։ 1990-ականների կեսերին Հիլլը սկսել է ավելի հաճախ հայտնվել ֆիլմերում։ Նրա առաջին գլխավոր դերը դարձել է 1996 թվականի «Ուրվականը և խավարը» ֆիլմը (Վել Քիլմերի և Մայքլ Դուգլասի հետ միասին)։ Հիլլը դարձել է ավելի պանջված դերասան «Տիտանիկ» ֆիլմում կապիտան Էդվարդ Ջոն Սմիթի դերից հետո։ 2002 թվականին Բերնարդը խաղացել է Փիլոսի դերը «Կարիճների արքան» ֆիլմում (Դուեյն Ջոնսոնի, Մայքլ Կլարկ Դունկանի և Քելլի Հուի հետ միասին)։ Ավելի ուշ Թեոդեն թագավորի դերով նկարահանվել է Փիթեր Ջեքսոնի «Մատանիների տիրակալը» կինոեռագրությունում։

## Անձնական կյանք
Բերնարդ Հիլլը ապրել է Միացյալ Թագավորության Իպսուիչում քաղաքի Սուֆոլկ կոմսությունում։ Անցյալում փոխհարաբերություններ է ունեցել դերասանուհի Քեթի Բեյթսի հետ։ Ամուսնացած է, ունի մեկ որդի՝ Գեբրիել անունով։

## Ընտրված ֆիլմագրություն

### Հոնորարներ
* «Մատանիների տիրակալը։ Երկու ամրոց» (2002)՝ 
* «Մատանիների տիրակալը։ Թագավորի վերադարձը» (2003)՝ 

## Ծանոթագրություններ

Կատեգորիա:20-րդ դարի անգլիացի տղամարդ դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Tears Getting Sober

«**Tears Getting Sober**», բուլղարացի երգչուհի Վիկտորիա Գեորգիևայի երգ, որով նա ներկայացնելու է Բուլղարիան Եվրատեսիլ 2020 երգի մրցույթին։ Երգը թողարկվել է 2020 թվականի մարտի 7-ին։

## Եվրատեսիլ 2020 երգի մրցույթ
«Tears Getting Sober» երգով Վիկտորիան ներկայացնելու է Բուլղարիան Եվրատեսիլ 2020 երգի մրցույթին այն բանից հետո, երբ նա ընտրվել է Բուլղարական ազգային հեռուստատեսության (BNT) բուլղարական հաղորդչի և նախագծի պարտնյոր Ligna Group-ի կողմից։ Երգը կատարվելու է 2020 թվականի մայիսի 14-ին՝ երկրորդ կիսաեզրափակչի ժամանակ, շոուի երկրորդ մասում։

Կոնկուրսային ստեղծագործությունն ընտրվել է վեց տարբերակներից բաղկացած ֆոկուս-խմբերի օգնությամբ, որոնցից երկուսը ներառվել են շորտ լիստում։ Երգի գլխավոր թեման դեռահասային դեպրեսիան և դրա հաղթահարումն է։ «Tears Getting Sober»-ի երաժշտության և տեքստի հեղինակը ինքը Վիկտորիան է՝ Symphonix International-ի երգահաններից և երգերի հեղինակներից մեկի՝ Բորիսլավ Միլանովի մասնակցությամբ։ Նախագծին նույնպես մասնակցում են Լուկաս Օսկարը Ավստրիայից և Կորնելիա Վիբոլսը Շվեդիայից։

Մարտի վերջից Վիկտորիան պրոմոշրջագայություն է սկսել Եվրոպայում։ Նա կատարելու է «Tears Getting Sober» երգը Լոնդոնում մարտի 29-ին, Ամստերդամում՝ ապրիլի 4-ին, Մադրիդում՝ ապրիլի 11-ին։ Երիտասարդ երգչուհին հանդիպելու է այդ քաղաքներում ապրող բուլղարացիների հետ և մասնակցելու է Լոնդոնում կայանալիք BTR-ի համերգին մարտի 27-ին։

## Ծանոթագրություններ

Կատեգորիա:Բուլղարիան Եվրատեսիլ երգի մրցույթում
Կատեգորիա:Եվրատեսիլ երգի մրցույթի երգեր
Կատեգորիա:Փոփ երգեր
The Git Up

**«The Git Up»**, աֆրոամերիկացի քանթրի երգիչ և պրոդյուսեր Բլանկո Բրաունի նորամուտային սինգլը նրա *Blanco Brown* (2019) առաջին մինի-ալբոմից։ Սինգլը վաճառքի է ներկայացվել 2019 թվականի մայիսի 3-ին։ Երգի հեղինակը և պրոդյուսերը եղել է հենց Բլանկո Բրաունը։ Սինգլը գլխավորել է ամերիկյան Hot Country Songs քանթրի հիթ-շքերթը։

## Պատմություն
Երաժշտական քննադատները երգը կոչել են  Լիլ Նաս Էքսի «Old Town Road» հիթի յուրօրինակ «սիքվել» և «հաջորդ վիրուսային քանթրի-ռեփ երգը»։ Բրաունը նկարահանել է իր նոր պարը, որը դարձել է մեմ և վիրուսային, իսկ հետագայում օգտագործվել է երաժշտական տեսահոլովակում։ Երգի սկզբնական տարբերակը Բրաունը նկարագրել է որպես նման «Achy Breaky Heart» երգին, որն ազդել է պարի վրա։ «Old Town Road» երգի թողարկումն ազդեցություն է թողել «The Git Up» երգի վրա, որովհետև նախապես այն պետք է լիներ ուղղակի երգ իր մինի ալբոմի համար։ Սակայն, իմանալով «Old Town Road» երգի մասին, նա զանգահարել է իր լեյբլի փոխնախագահին և ասել, որ իրենք պետք է թողարկեն երգը։

Երաժիշտն ասել է, որ երգը նվիրում է իր տատին, որն ամեն առավոտ իրեն ասել է. «Վե՛ր կաց, արա ինչ-որ օգտակար բան այս աշխարհում»։ Նախկինում 34-ամյա Բրաունը հանդես է եկել որպես պրոդյուսեր փոփ- և հիփ-հոփ կատարողների համար, ինչպիսիք էին Քրիս Բրաունը, Fergie ու Pitbull, և դա եղել է նրա առաջին աշխատանքը քանթրի-ռեփ ժանրում։

2019 թվականի հուլիսի 13-ին երգը գլխավորել է Hot Country Songs քանթրի հիթ-շքերթը՝ դառնալով Բրաունի առաջին չարթփոփերն այնտեղ։ Սինգլը գլխավորել է նաև Country Streaming Songs և Country Digital Song Sales հիթ-շքերթները։

## Երաժշտական տեսահոլովակ
Պաշտոնական տեսահոլովակը 2019 թվականի մայիսի 2-ին վերբեռնվել է Բրաունի յութուբյան էջ։ Երաժիշտը 2019 թվականի մայիսին և հունիսին առանձին հրապարակել է հոլովակներ, որոնցով սովորեցրել է պարային շարժումներ։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Blanco Brown — The Git Up (Official Audio) (15 հուլիսի, 2019)

Կատեգորիա:2019 սինգլներ
Բորիս Տուզանովիչ

**Բորիս Տուզանովիչ** (, ), խորհրդային և ռուս նկարիչ-մուլտիպլիկատոր, մուլտիպլիկացիայի ռեժիսոր և բեմադրող նկարիչ։ Ռուսաստանի Դաշնության մշակույթի վաստակավոր աշխատող (2011 թվական)։

## Կենսագրություն
Ծնվել է 1947 թվականի հոկտեմբերի 20-ին։ 1970-1974 թվականներին կրթություն է ստացել Համամիութենական հեռակա ուսուցման  ժողովրդական համալսարանում։ 1974-1975 թվականներին սովորել է «Էկրան» ստեղծագործական միության ստորաբաժանում հանդիսացող «Մուլտտելեֆիլմ» ստուդիայի նկարիչ-մուլտիպլիկատորների կուրսում։

Աշխատել է «Սոյուզմուլտֆիլմ» (1971-1973)  և «Մուլտտելեֆիլմ» (1973-2000) ստուդիաներում։ Այժմ Մոսկվայի «Քրիսթմաս Ֆիլմզ» ստուդիայի կինոռեժիսոր է։ 2011 թվականի հոկտեմբերի 17-ին արժանացել է «ՌԴ արվեստի վաստակավոր գործիչ» կոչմանը` մշակույթի ոլորտում ունեցած ավանդի և բազմամյա արդյունավետ աշխատանքի համար։

## Ֆիլմագրություն
* 1980 թվական` Նոկդաուն
* 1983 թվական` Էվոլյուցիա
* 1986 թվական` Վազող ալիքի մեջ 
* 1986 թվական` Պեգասի հոգին
* 1987 թվական` Մեթոդ
* 1987 թվական` Դիմանկար
* 1987 թվական` Ֆիասկո
* 1988 թվական` Կանաչ եղբայր
* 1988 թվական` Խաղ
* 1988 թվական` Կասկադյոր
* 1988 թվական` Ժամանակի մեքենա
* 1988 թվական` Որսորդը դադարի ժամանակ
* 1988 թվական` Առևանգում
* 1989 թվական` Կյանքի աստիճաններ
* 1989 թվական` Էստաֆետա
* 1989 թվական` Հեքիաթ ծեր արձագանքի մասին 
* 1990 թվական` Գետնամորու անձրև
* 1991 թվական` Թիթեռնիկը
* 1992 թվական` Մառախուղ Լոնդոնից 
* 1992 թվական` Հե՜յ, այն ափին
* 1993 թվական` Եղևնու խնձորը 
* 1994 թվական` Լուսնի ուղին
* 1994 թվական` Ամառային ձնեմարդ
* 1997 թվական` Սֆինքսի հանելուկը

##### Բեմադրող նկարիչ
* 1980 թվական` Նոկդաուն
* 1986 թվական` Պեգասի հոգին

##### Նկարիչ
* 1975 թվական` Սկսել է նկարել 
* 1984 թվական` Հիանալի Գոշա 9
* 1984 թվական` Նվեր փղի համար

##### Նկարիչ-մուլտիպլիկատոր
* 1975 թվական` Միխայիլկովի առակները 
* 1975 թվական` Ճեպընթաց Մուկը
* 1978 թվական` Երբ ձյունը հալվում է
* 1978 թվական` Իմ ընկերը լուսացույց է
* 1979 թվական` Մարզիչ Վովկան 
* 1980 թվական` Տրյամ, ողջույն
* 1980 թվական` Կոճակներ և մարդիկ  
* 1981 թվական` Տիեզերական եկվորներ 1
* 1981 թվական` Մի կովբոյ, երկու կովբոյ 
* 1982 թվական` Մեծ երկինք
* 1982 թվական` Ֆիլիպոկ
* 1983 թվական` Հացի լույսը
* 1983 թվական` Ֆանտազյոր
* 1983 թվական` Էվոլյուցիա
* 1983 թվական` Երկաթի ձող
* 1984 թվական` Դա ամենևին դրա մասին չէ  
* 1984 թվական` Ճանապարհ ամպերի հետ 
* 1984 թվական` Կաթիլ
* 1985 թվական` Հիանալի Գոշա 10
* 1985 թվական` Կայծակի տերերը
* 1986 թվական` Չեմուչումիկ
* 1986 թվական` Փոքրիկ հրաշքներ
* 1986 թվական` Փայլփյուն թուղթն ու հետախույզները
* 1987 թվական` Կաթնային Նեպտունը
* 2006  թվական` Իշխան Վլադմիրը

##### Մասնակցել է
* 1976` Բոլոր չհասկացողները

## Մրցանակներ
* «Կանաչ եղբայր»` Վառնայի 12-րդ միջազգային կինոփառատոնի մրցանակ
** Պարմայի հեռուստաֆիլմերի երկրորդ միջազգային կինոփառատոնի Գրան պրի և ոսկե մեդալ
* «Որսորդը դադարի ժամանակ»` Վառնայի 13-րդ միջազգային կինոփառատոնի մրցանակ
** Անսիի (Ֆրանսիա) միջազգային կինոփառատոնի դիպլոմի (1989 )։

## Ծանոթագրություններ

## Արտաքին հղումներ
* Բորիս Տուզանովիչը ''Аниматор.ру'' կայքում
* 
*  Բորիս Տուզանովիչը ''Getmovies.ru'' կայքում

Կատեգորիա:Խորհրդային մուլտիպլիկատորներ
Կատեգորիա:Ռուս մուլտիպլիկատորներ
Կատեգորիա:Ռուս նկարիչներ
Կատեգորիա:Ռուս ռեժիսորներ